IRODALOM, 183 
Elsőrangú német szakemberek vesznek részt e gyűjteményes munka megírásá- 
ban, mely azonfelül kis tetszetős zsebkiadásban jelenvén meg, óriási kelendő- 
ségnek is örvend. 
Dr. ALFRED PHinrppsows, a hallei egyetemen a földrajz tanára, egy ilyen 
kis munkában európai Oroszország és Finnország általános ismertetését adja. 
Az idevágó német, francia és angol nyelven megjelent irodalmat hűségesen 
felhasználva, kis keretben egységes képet nyujt ennek a hatalmas országnak 
földrajzáról. Rövid bevezetésben a legszükségesebb leíró földrajzi adatokat 
nyujtja az országról, mely után az első fejezet az orosz tábláról szól. Itt 
mindenekelőtt annak átnézetes földtani fölépítését és fölületi kialakulását 
ismerteti. Ehhez az ismertetéshez egy könnyen áttekinthető kis átnézetes föld- 
tani térkép van mellékelve, melyen sraffozással tünteti ki Oroszország terü- 
letén az archai formatiót, a plüozoicumon belül, a kambrium, silur, devon és 
carbont; a perm és permotrias formatiót, jurát, krétát; a tertierből az idő- 
sebb és fiatalabb harmadidőszakot, végül a negyedkori képződményeket. E tér- 
képen még külön feltünteti a szénelőfordulásokat is. 
Az első fejezet további része talajismeret, melyet SrIBrRcspev nyomán 
ismertet. A földtani térképnek megfelelő méretben és hasonlóan sraffozással 
adja Oroszország átnézetes talajtérképét. WFöltüntetve találjuk rajta a követ- 
kező talajokat: köves málladéktalajok; homoktalajok; homokos, tőzeges és 
agyagos talajait Oroszország arktikus területének; podsol; átmeneti talajok? 
(melyek alatt valószínűleg a podsol és tsernozjom közötti zónát érti); tser- 
nozjom ; világos steppe-talajok és kaspi steppe-talajok. Ugyancsak föltüntetve 
találjuk e térképen még Oroszország eljegesedésének déli határát is. 
E fejezetek kissé hiányosak s helyenkint értelmetlenek is. Látszik, hogy 
a szerző nem tudván a nyelvet, pl. Sibircesevet nem értette meg jól. 
Egy következő részben Oroszország oro- és hydrografiáját adja dióhéj- 
ban. Majd a birodalom klimáját ismerteti isotherma térképpel, melyen a 
januáriusi és júliusi isothermák vannak feltüntetve. 
Ismét külön kis részben térképpel illusztrálva adja Oroszország növény- 
földrajzát, melyen a tundrák, az erdők vidéke, földmívelés alatt álló területek, 
steppék, kerti- és szőlőmívelés alatt álló területeket tünteti föl. 
A természeti viszonyok ismertetése nyomán összegezve azoknak kultur- 
hatását, konstatálja szerző, hogy Oroszország a természetadta kulturföltételeket 
extensivusan használva föl, Nyugat- és Közép-Európához viszonyítva, ma még 
félkultúrországot reprezentál. 
A nép és az országról szóló részben adja röviden Oroszország népeinek 
elhelyezkedését az egyes történelmi korokban; a birodalom növekedését pedig 
térképen mutatja be 1500-tól a XIX. század végéig. Itt találjuk Oroszország 
néprajzi ismertetését egy néprajzi térképmelléklettel. 
Egy következő fejezet az egyes országrészek és azok nevezetesebb városai 
közelebbi, tüzetesebb ismertetésének van szentelve, mindenütt az országrész 
természeti viszonyainak rövid vázlatával, úgy állítva be azt, mint amily rend- 
szert az egész birodalomról szóló általános ismertetésben követett. 
A második rész Finnország, Lappföld és Kola-ról szól röviden. 
Füldtari Közlöny. XXXXI. köt. 1909 183 
